TKN บวกเกือบ 3% คาดเก็ง Q4/59 โตเด่นรับไฮซีซั่น-เข้า SET100 รอบใหม่หนุน
TKN บวกเกือบ 3% คาดเก็ง Q4/59 โตเด่นรับไฮซีซั่น-เข้า SET100 รอบใหม่หนุน
27 ธ.ค. 2559

ผู้สื่อข่าวรายงานว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน)หรือ TKN  ณ เวลา 10.32 น. อยู่ที่ระดับ 27.25 บาท บวก 0.75 บาท หรือ 2.83% ด้วยมูลค่าซื้อขาย 186.69 ล้านบาท  

บล.กรุงศรี ระบุว่า แนะซื้อเก็งกำไรระยะสั้น สำหรับหุ้นบมจ.เถ้าแก่น้อย ฟู๊ดแอนด์มาร์เก็ตติ้ง (TKN) ให้ราคาเป้าหมายที่ 31 บาท โดยคาดว่ากำไรสุทธิไตรมาส 4/59 จะเติบโตโดดเด่นเนื่องจากเป็นไฮซีซั่นของธุรกิจ ขณะที่ผลการดำเนินงานปีหน้าโตต่อเนื่องจากการเปิดโรงงานใหม่เฟสแรกในเดือนก.พ. ซึ่งจะเพิ่มกำลังการผลิตใหม่ 30% และยังได้ปัจจัยบวกจากการที่หุ้นถูกเข้าคำนวณในดัชนี SET100 รอบใหม่มีผล 4 ม.ค.60